KÉPREGÉNY KÖZÖSEN

Olvassuk el közösen a mesét.

A gyerekek ezután kiscsoportokban dolgoznak.

Minden csoport készítsen rövid vázlatot a meséből, kiemelve az egyes eseményeket.

Közösen ellenőrizzük a vázlatot.

Ezután minden csoport készítsen a szereplőkről listát!

Közösen beszéljük meg, hogy a polgármesteren és a feleségén kívül még hány falubeli ember szerepelhet a mesében! Használjuk a fantáziánkat: a falubeliek legyenek különböző neműek, életkorúak.

A csoportok minden szereplőről készítsenek külön lapra rajzot. (A csoporttagok eloszthatják egymás között a feladatot.)

Szavazással válasszuk ki közösen, melyik szereplők tetszenek a legjobban. A továbbiakban mindenkinek törekednie kell arra, hogy a kiválasztott ábrázolásokhoz hasonlóan jelenítse meg az adott szereplőket.

A vázlat alapján osszuk szét, melyik csoport melyik történetrészt jeleníti meg képregényszerűen egy-egy külön lapra.

Az osztályterem falán vagy a táblán állítsuk össze a lapokat képregénnyé.

Hívjuk meg a többi osztályt a kiállításmegnyitóra, és amíg a képeket nézik, meséljük el nekik is a történetet!